એજન્સીના વરિષ્ઠ અધિકારીએ જણાવ્યું કે અત્યાર સુધીની તપાસમાં જાણવામાં આવ્યું છે કે, થોડા સમયથી 6-7 હિઝબુલ મુજાહિદ્દીનના આતંકીઓ કિશ્તવાડમાં રેકી કરી રહ્યા હતા. હાલમાં એજન્સી એ વાતની ખાતરી કરી રહી છે કે આતંકીઓ કિશ્તવાડમાં કયા ઇરાદાથી આવ્યા હતા. તેમણે જણાવ્યું કે એજન્સીએ હત્યા પાછળ આતંકીના ઇરાદાઓ જાણવાની તપાસ આદરી છે. એ વાત તો સ્પષ્ટ છે કે પરિહાર ભાઇઓની હત્યા પાછળ અંગત દુશ્મની ન હતી. એજન્સી તરફથી એક શંકા એ પણ વ્યક્ત કરાઇ રહી છે કે, આતંકી સંગઠનો બીજેપીના નેતાઓની હત્યા કરીને ચૂંટણી માટે ભયભીત વાતાવરણ ઉભું કરવાના પ્રયત્નો કરી રહ્યા છે.